Portada Brigadak Brigada Venezuela Bloga
Brigada Venezuela: "El Maizal" Komuna. Komandanteak erein zuen tokian
Brigada honetan, orain arte gure esperientziak hiri handietatik igaro badira ere, agertokia aldatzeko ordua heldu zaigu. Lara estatuko Barquisimeto hiritik, estatu horren mugan dagoen El Maizal komunarako doan bidea hartu dugu. Ibilgailuen keetatik ihesean, gasolina usain amaigabea atzean utziz eta mendietatik inguratutako eremuetara hurbilduz. Gure asmoa: Venezuela bolibartar honetan garatzen ari den komuna sozialista bat ezagutzea. Prozesu iraultzaile honen bihotzera hurbiltzea hain zuzen.
Venezuelako brigada uztailean izan ohi da, Caracas edota Turmeroko (Araguako estatuan) gizarte mugimendu eta elkarteekin kontaktuan egonik. 2008an 23 de Enero auzoko base mugimendu batekin (Alexis Vive kolektiboa) egon ginen elkarlanean. Horrela, gizarte mugimendu eta komunikabide alternatiboekin topagunea izan genuen herrialde honen ibilbide iraultzailearen konplexutasuna ezagutzearren.
Blog Venezuela irudiak